
PLx. 759/2022
BIROUL  PERMANENT

AL

CAMEREI  DEPUTAŢILOR

Vă înaintăm,  alăturat, raportul comun asupra proiectului de Lege pentru aprobarea Ordonanţei de urgenţã a Guvernului nr.149/2022 privind unele măsuri pentru participarea României la Fondul Alianţei Nord-Atlantice de Inovare, trimis Comisiei pentru buget, finanțe și bănci, Comisiei pentru apărare, ordine publică şi siguranţă naţională și Comisiei pentru tehnologia informaţiei şi comunicaţiilor pentru dezbatere pe fond, în procedură de urgență, prin adresa nr.PLx.759/2022, Camera Deputaţilor fiind Cameră decizională.  
În raport cu obiectul şi conţinutul său, proiectul de Lege face parte din categoria legilor ordinare.

	PREŞEDINTE,

Bogdan-Iulian 
HUŢUCĂ
	PREŞEDINTE,

Laurențiu-Dan LEOREANU
	PREŞEDINTE,

Ioan-Sabin 
SĂRMAȘ 

PLx. 759/2020                                                      
RAPORT COMUN

asupra proiectului de Lege pentru aprobarea Ordonanţei de urgenţã a Guvernului nr.149/2022 privind unele măsuri pentru participarea României la Fondul Alianţei Nord-Atlantice de Inovare
În conformitate cu prevederile art. 95 și 117 alin.(3) din Regulamentul Camerei Deputaţilor, Comisia pentru buget, finanţe şi bănci, Comisia pentru apărare, ordine publică şi siguranţă naţională și Comisia pentru tehnologia informaţiei şi comunicaţiilor au fost sesizate pentru dezbatere pe fond, în procedură de urgență, cu proiectul de Lege pentru aprobarea Ordonanţei de urgenţã a Guvernului nr.149/2022 privind unele măsuri pentru participarea României la Fondul Alianţei Nord-Atlantice de Inovare.
Senatul, în calitate de primă Cameră sesizată, a adoptat proiectul de Lege în şedinţa din data de 7 decembrie 2022. 

Conform prevederilor art. 75 din Constituţia României, republicată, şi ale art. 92 alin.(9) din Regulamentul Camerei Deputaţilor, Camera Deputaţilor este Cameră decizională.

La dezbaterea proiectului de Lege s-au avut în vedere avizele favorabile ale Consiliului Legislativ, Consiliului Economic și Social, Consiliului Suprem de Apărare a Țării și Comisiei pentru știință și tehnologie. 

Proiectul de Lege supus dezbaterii vizează regimul juridic general al participării României la Fondul NATO de Inovare. 

În conformitate cu prevederile art.62 și 64 din Regulamentul Camerei Deputaţilor, membrii Comisiei pentru buget, finanțe și bănci, Comisiei pentru apărare, ordine publică şi siguranţă naţională și Comisiei pentru tehnologia informaţiei şi comunicaţiilor au examinat proiectul de Lege menţionat mai sus, în şedinţe separate. 

Membrii Comisiei pentru apărare, ordine publică şi siguranţă naţională au examinat proiectul de Lege în ședința din data de 7 februarie 2023, cei ai Comisiei pentru tehnologia informaţiei şi comunicaţiilor în ședința din data de 14 februarie 2023, iar membrii Comisiei pentru buget, finanțe și bănci au examinat proiectul de Lege în ședința din data de 20 martie 2023.
La lucrările Comisiei pentru apărare, ordine publică şi siguranţă naţională deputații și-au înregistrat prezența conform listei de prezență, la lucrările Comisiei pentru tehnologia informaţiei şi comunicaţiilor au fost prezenți 18 deputați din numărul total de 19 membri, iar la lucrările Comisiei pentru buget, finanțe și bănci deputații și-au înregistrat prezența conform listei de prezență.

La dezbaterile celor trei comisii a participat, în calitate de invitat, domnul Marius Viorel Poșa – subsecretar de stat în cadrul Ministerului Cercetării, Inovării și Digitalizării.
În urma examinării proiectului de lege şi a opiniilor exprimate, membrii celor trei comisii au hotărât cu majoritatea voturilor deputaților prezenți, să transmită plenului Camerei Deputaţilor, prezentul raport comun, prin care propun adoptarea proiectului de Lege pentru aprobarea Ordonanţei de urgenţã a Guvernului nr.149/2022 privind unele măsuri pentru participarea României la Fondul Alianţei Nord-Atlantice de Inovare, în forma adoptată de Senat.

      În raport cu obiectul şi conţinutul său, proiectul de Lege face parte din categoria legilor ordinare.
	PREŞEDINTE,

Bogdan-Iulian 

	PREŞEDINTE,

Ioan-Sabin 

SĂRMAȘ

	SECRETAR,

 Dumitru 

Radu-Dinel 

MIRUȚĂ

